google/wiki40b huggingface dataset:
Chrám Krista Spasiteľa (Kaliningrad)

Chrám Krista Spasiteľa (rus. Храм Христа Спасителя) je pravoslávnym chrámom v ruskom meste Kaliningrad. Patrí ruskej pravoslávnej cirkvi (Kaliningradsko-baltská eparchia). Chrám sa nachádza na Námestí víťazstva.

História

V Kaliningradskej oblasti Ruskej federácie bola veľmi zvláštna náboženská situácia. Po jej pripojení k Rusku tu bolo veľmi málo pravoslávnych chrámov, pretože nemecké obyvateľstvo, ktoré tu žilo do roku bolo prevažne evanjelického vierovyznania. Po roku 1945 v období ateizácie spoločnosti sa kostoly nestavali a ruskí veriaci získali len niekoľko obnovených bývalých nemeckých lutheránskych kostolov. Nová situácia po roku 1990 otvorila možnosti pre stavbu dôstojných pravoslávnych chrámov pre veriace pravoslávne obyvateľstvo ruskej národnosti. Chrám Krista Spasiteľa sa budoval v rokoch 2004 až 2006 v modernom rusko-byzantskom architektonickom štýle, ktorý bol populárny hlavne v období Ruského impéria pri stavbe pravoslávnych sakrálnych stavieb do roku 1917. Hlavným architektom chrámu bol Oleg Kopylov.

Súčasnosť

Chrám bol posvätený 10. júna 2006 patriarchom Moskvy a celej Rusi Alexejom II. v prítomnosti Vladimira Putina a politických a náboženských vrcholných predstaviteľov Ruskej federácie. Najvyššia chrámová veža dosahuje výšku 73 metrov a pozlátené veže chrámu sú skutočne dominantou mesta. Do chrámu sa zmestí 3000 veriacich.
Montalzat

Poloha

Obec má rozlohu 27,5 km². Najvyšší bod je položený 306 m n. m. a najnižší bod 115 m n. m.

Obyvateľstvo

Počet obyvateľov obce je 663 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Prokofievova ulica

Základné informácie

Vznikla v prvej polovici 80. rokov 20. storočia. Je pomenovaná po ruskom hudobnom skladateľovi Sergejovi Prokofievovi (1891 – 1953).
Na Prokofievovej 12 má sídlo Okresný súd Bratislava V. Jeho budova, súčasť pôvodnej petržalskej zástavby, bola v 90. rokoch modernizovaná.
Na Prokofievovej 5 sa nachádza základná škola. Bola otvorená v septembri 1986. V jej priestoroch má sídlo aj Súkromná základná umelecká škola a miestna knižnica.
V roku 1986 bol postavený jediný panelový dom ulice, Prokofievova 14 – 16. Na Prokofievovej 2 sa nachádza športová hala.

Doprava

Na ulici sa nachádza konečná zastávka a obratisko autobusov MHD 96 a 196.
Pavol Dúbravský

Životopis

Meštiansku školu navštevoval vo Zvolene, roku 1924 – 1926 učiteľský ústav v Banskej Bystrici (nedokončil). V roku 1933 – 1934 študoval 2 semestre Hudobnej a dramatickej akadémie v Bratislave, roku 1964 – 1965 navštevoval osvetový kurz pri Strednej knihovníckej škole tamže. Úradník finančného riaditeľstva a Slovenskej poisťovne vo Zvolene. Člen kočujúceho Slovenského divadla E. Wagnerovej, činohry SND, činohry Divadla Jozefa Gregora Tajovského. Vedúci Domu kultúry vo Zvolene, pracovník vydavateľstva Journal v Bratislave. Autor básnickej zbierky Bôľ a knihy noviel Čo lepší chlapi... a iné humoresky. Prispieval do športovej tlače. Zanechal rukopis divadelných hier.
Židia v Bahrajne

Židia v Bahrajne tvoria jednu z najstarších a najmenších svetových židovských komunít. Miestna komunita v počte okolo tridsať ľudí má vlastnú synagógu a židovský cintorín.

Raná história

Židovská komunita v Bahrajne sa spomína v Talmude aj v arabských textoch už od čias proroka Mohameda.

Moderné dejiny

Židovská komunita v Bahrajne má približne päťdesiat členov a má ako jediný štát v Perzskom zálive synagógu. Židia patria medzi ďalšie komunity tvoriace jadro liberálnej strednej triedy a niekoľko sa ich angažuje v politike. Židovský obchodník Ebrahim Daúd Nunu, rovnako ako jeho príbuzná Huda Ezra Nunu zasadá v hornej komore parlamentu a Ezra Daúd Nunu navyše predsedá výboru pre ľudské práva, ktorý vystupuje proti znovuzavedeniu trestu smrti v tomto kráľovstve.
Medzi významné obdobie modernej bahrajnskej židovskej komunity patrí začiatok 20. storočia, kedy do krajiny emigrovali Židia z veľkej irackej židovskej komunity v Bagdade. Tvrdí sa, že táto migrácia priviedla do Bahrajnu viac ako 600 Židov, ale toto číslo pokleslo po založení Izraela a po šesťdennej vojne. V roku 1948 boli v Bahrajne nepokoje, ale Huda Nunu pre noviny The Independent prehlásil: „Nemyslím si, že to sú Bahrajnci, kto sú za nepokoje zodpovední. Zodpovední sú ľudia zo zahraničia. Mnoho Bahrajncov sa stará o Židov v ich domovoch.“ Tento názor podporil Sir Charles Belgrave, bývalý politický poradca bahrajnskej vlády – následný britský protektor – ktorý v svojich pamätiach napísal: „Vládnuci Arabi boli veľmi šokovaní ... väčšina z nich, ak mohli, poskytli prístrešie a ochranu svojim židovským susedom ... (nepokoje) mali prekvapivý efekt; ukončili všetku aktívnu agresiu medzi bahrajnskými Arabmi a Židmi.“
K roku 2007 má židovská populácia v Bahrajne 36 osôb. V súčasnosti pokračuje náboženská tolerancia voči Židom a to predovšetkým vďaka politike bahrajnského kráľa Hamad ibn Isa Al Kalífa. Bahrajnskí Židia majú zákaz cestovať do Izraela a do roku 2004 bol zo strany tohto ostrovného štátu vyhlásený bojkot izraelského tovaru, čomu zamedzila dohoda o voľnom obchode so Spojenými štátmi.
Couzeix

Poloha

Obec má rozlohu 30,69 km². Najvyšší bod je položený 440 m n. m. a najnižší bod 260 m n. m.

Obyvateľstvo

Počet obyvateľov obce je 8 056 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bassussarry

Poloha

Obec má rozlohu 6,51 km². Najvyšší bod je položený 85 m n. m. a najnižší bod 2 m n. m.

Obyvateľstvo

Počet obyvateľov obce je 2 420 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bienville-la-Petite

Poloha

Obec má rozlohu 1,83 km². Najvyšší bod je položený 280 m n. m. a najnižší bod 224 m n. m.

Obyvateľstvo

Počet obyvateľov obce je 29 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Champ

Polohopis

Saint-Champ má rozlohu 5,14 km². Najvyšší bod je položený 554 m n. m. a najnižší bod 286 m n. m.

Obyvateľstvo

Saint-Champ má 139 obyvateľov (2009).
Graf vývoja obyvateľstva:
Zdroje: INSEE
Diaľnica A1 (Albánsko)

Priebeh trasy

Diaľnica je na úseku Durrës-Vorë dobudovaná v plnom profile a vedie nížinatým územím. Je súčasťou štátnej cesty (SH) 2. V meste Vorë sa od nej odpája a prechádza na SH52, ktorá je zatiaľ vybudovaná v parametroch rýchlostnej cesty (Superstradë). Takto pokračuje po mesto Fushë Krujë, kde sa napája na SH1 a pokračuje na sever ako rýchlostná cesta. Tieto úseky sú v súčasnosti rozširované a prestavované do parametrov diaľnice. A1 sa od SH1 odpája pri obci Shillaz neďaleko mesta Laç a odtiaľ smeruje stále ako superstradë na severovýchod do hlbokej doliny rieky Fan i Vogël. Vedie paralelne s cestami SH6 a SH30 až po mesto Rrëshen, kde sa začína plnohodnotná diaľnica.
Na úseku Rrëshen-Morinë cesta prechádza náročným terénom v úzkych dolinách, preto šírka jej telesa kolíše medzi 25 až 31 metrov. Maximálna povolená rýchlosť sa pohybuje medzi 80 až 120 km za hodinu. Diaľnica v horskom teréne úplne nahradila cestu SH40. Na trase tohto úseku sa nachádza 27 mostov v celkovej dĺžke 4 kilometre a súčasťou je i 5,8 km dlhý tunel medzi mestami Thirre a Kalimash. Túto časť A1 vystavalo americko-turecké konzorcium Bechtel & Enka. Aj vzhľadom na veľmi náročný terén sa vyšplhali náklady na výstavbu tohto úseku dlhého 60,85 km až na 600 miliónov €. Cesta patrí medzi priority albánskej vlády, ktoré sa snaží vybudovať kvalitné spojenie medzi svojou krajinou a srbskou odštiepeneckou provinciou Kosovo. Úsek slávnostne otvoril predseda vlády Albánska Sali Berisha spoločne s kosovským premiérom Hashimom Thaçim.
Po dobudovaní ostatných úsekov sa počíta skrátenie cesty z mesta Drač na srbské hranice zo 6 až 7 hodín na 2,5 hodiny.
Butry-sur-Oise

Poloha

Obec má rozlohu 2,6 km². Najvyšší bod je položený 96 m n. m. a najnižší bod 22 m n. m.

Obyvateľstvo

Počet obyvateľov obce je 1 994 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Catenay

Poloha

Obec má rozlohu 5,88 km². Najvyšší bod je položený 170 m n. m. a najnižší bod 87 m n. m.

Obyvateľstvo

Počet obyvateľov obce je 697 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Éleios (syn Poseidóna)

Éleios (starogr. Ἠλείος – Éleios) je v gréckej mytológii syn boha Poseidóna a jeho milenky Eurykydy, dcéry Endymióna.
Po smrti bezdetného élidskeho kráľa Epeia, nastúpil na trón jeho brat Aitólos, ktorý však na pohrebných hrách v Lykosúrii neúmyselne zabil Apida, syna Iasóna a musel sa preto vzdať trónu. Na kráľovský trón po ňom zasadol Éleios, syn jeho sestry Eurykydy a Aitólos z krajiny utiekol. Éleios sa tak stal vládcom krajiny nazvanej po Epeiovi, ale ľud ju onedlho pomenoval po ňom na Élis.
Podľa antického autora Pausania, Éleios bol otcom élidskeho kráľa Augiáša, známeho hroznou špinou v jeho chlievoch, vyčistenie ktorých, bolo jednou z dvanáctich úloh zadaných mykénskym kráľom Eurystheom, hrdinovi Héraklovi.
Digital Visual Interface

Digital Visual Interface (skratka DVI) je rozhranie (tzv. dedikovaný spoj) určené na prepojenie video zariadení s počítačom. Štandard bol vytvorený za účelom bezproblémovej komunikácie medzi zobrazovacími zariadeniami ako napr. LCD monitorom alebo dátovým projektorom a grafickou kartou počítača. Vyvinula ho skupina firiem zoskupených pod názvom Digital Display Working Group (DDWG). Primárne je určený na prenos nekomprimovaných digitálnych videodát. Je čiastočne kompatibilný s rozhraním HDMI.
Adamov most

Adamov most (angl. Adam's Bridge, hin. Ádam Kápul, sin. Adamgé pálama, tam. Cetu) je 40-50 km dlhá reťaz koralových ostrovov medzi ostrovmi Mannar (Srí Lanka) a Pamban (India). Je to pozostatok pevninského prepojenia, ktoré kedysi existovalo medzi územiami týchto štátov a ktoré dnes tvorí predovšetkým prekážku pre lodnú dopravu.
Ivan Belan

Životopis

Študoval na Jesseniovej lekárskej fakulte v Martine odbor všeobecné lekárstvo (1963-1969), v roku 1974 absolvoval atestácie prvého stupňa, v roku 1979 aj druhého stupňa v odbore gynekológia-pôrodníctvo na ILF Bratislava. Pracoval v KÚNZ v Banskej Bystrici ako sekundárny lekár (1969-1979). Od r. 1979 pôsobí v KÚNZ v Banskej Bystrici, resp. Nemocnici s poliklinikou FDR ako starší sekundárny lekár a od r. 1998 ako ordinár detskej gynekológie. Je členom redakčnej rady časopisu Good News - Noviny Rotary distriktu č. 2240 (od r. 1999). Členom Rotary International je od r. 1991 (v r. 1991-1993 znovuzaložil a stal sa zakladajúcim  prezidentom Rotary klubu v Banskej Bystrici. Založil a bol prezidentom Nadácie Zdravé mesto.
Menesble

Poloha

Obec má rozlohu 5,51 km². Najvyšší bod je položený 446 m n. m. a najnižší bod 298 m n. m.

Obyvateľstvo

Počet obyvateľov obce je 11 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Collonges-lès-Premières

Poloha

Obec má rozlohu 9,42 km². Najvyšší bod je položený 227 m n. m. a najnižší bod 192 m n. m.

Obyvateľstvo

Počet obyvateľov obce je 768 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Komutátor

Komutátor elektrických točivých strojov je mechanický prepínač alebo usmerňovač používaný v konštrukcii elektromotorov a generátorov. Jeho úlohou je prepínanie smeru prúdu privádzaného do cievok rotora tak, aby bola napájaná vždy tá cievka, ktorá je pod aktívnym pólom statora.
Je to zariadenie kruhového prierezu, pripevnené na hriadeli rotora, skladajúce sa z navzájom izolovaných kovových lamiel, ktoré sú elektricky pripojené na vinutia rotora. Používa sa pri jednosmerných strojoch a striedavých komutátorových strojoch. Prívody elektoromotora (generátora) sú prostredníctvom zberačov (kefka, uhlík) privedené na lamely, pričom v určitom okamihu napájajú iba niektoré z lamiel a to tak, že pri pootočení rotora (kefa príde na vedľajšiu lamelu) sa smer prúdu (polarita) v napájanej cievke zmení na opačný (funkcia mechanického striedača). V generátoroch sa indukované striedavé napätie v rotorovom vinutí komutátorom mechanicky usmerňuje, teda na svorkách rotorového obvodu je jednosmerné napätie.
Komutátor je zložitá a značne mechanicky namáhaná súčiastka, ktorá prenáša veľké prúdy. Vzhľadom na medzipolohy (medzery medzi lamelami), nie celkom presnému dosadnutiu zberačov (kefiek) na lamely, značnému treniu a pod. je často zdrojom mechanických porúch, a tiež zdrojom značného elektromagnetického rušenia, ktoré vzniká iskrením na prechode kefka-lamela. Toto rušenie musí byť eliminované dodatočnými elektronickými obvodmi. Zároveň sa takéto stroje nesmú používať v prostredí s možnosťou výbuchu.
Jednosmerné motory s komutátorom boli najčastejšou zložkou elektrických pohonov do konca 20. storočia. Dnes sú zariadenia s komutátorom nahrádzané alternátorami a jednosmernými asynchrónnymi motormi s elektronickým riadením.
Peyrecave

Poloha

Obec má rozlohu 5,07 km². Najvyšší bod je položený 147 m n. m. a najnižší bod 73 m n. m.

Obyvateľstvo

Počet obyvateľov obce je 77 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vlajka Lichtenštajnska

Vlajka Lichtenštajnska má dva vodorovné pruhy, modrý a červený. V hornom rohu je umiestnená žltá kniežacia koruna; v tejto úprave sa používa od roku 1937, k malej úprave koruny došlo roku 1982. Koruna bola pridaná preto, že dochádzalo k zámene s vtedajšou vlajkou haitskou (na berlínskych olympijských hrách v roku 1936).
Modrá a červená sú od 19. storočia národne lichtenštajnské farby a boli roku 1921 potvrdené ústavou. Modrá symbolizuje oblohu, červená žiar večerných ohňov, kniežacia koruna jednotu ľudu, štátu a panovníckeho domu. Pretože namiesto vlajky bola často vešaná zástava upevnená k žrdi na spôsob cirkevnej zástavy, vtedy zvisle, objavuje sa niekedy aj na vlajkách kniežacia koruna otočená o deväťdesiat stupňov k žrdi, ku ktorej potom smeruje svojou hornou časťou.
Pre služobné potreby bola roku 1982 zavedená štandarda vlády a parlamentu (Landtag), ktorá má dva vodorovné pruhy, modrý a červený, a uprostred veľký lichtenštajnský znak.
Chamagne

Poloha

Obec má rozlohu 15,29 km². Najvyšší bod je položený 342 m n. m. a najnižší bod 254 m n. m.

Obyvateľstvo

Počet obyvateľov obce je 472 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Laurent-de-Céris

Poloha

Obec má rozlohu 29,89 km². Najvyšší bod je položený 209 m n. m. a najnižší bod 127 m n. m.

Obyvateľstvo

Počet obyvateľov obce je 768 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tour Areva

Tour Areva (predtým známa aj ako Tour Framatome alebo Tour Fiat) je mrakodrap na predmestí Paríža Courbevoie v štvrti La Défense a sídlo spoločnosti Areva. S výškou 184 m je 6. najvyššou budovou Île-de-France a 4. najvyššou budovou Courbevoie.
Budova bola postavená v rokoch 1972 – 1974 podľa návrhu achitektov zo spoločnosti Skidmore, Owings and Merrill. Inšpiráciou pre návrh budovy bol čierny monolit z filmu Stanleyho Kubricka 2001: Vesmírna odysea. V budove sa nachádza 44 nadzemných a 2 podzemné poschodia. Celková podlahová plocha budovy je 102 500 m².
Ohis

Poloha

Ohis má rozlohu 6,48 km². Najvyšší bod je položený 228 m n. m. a najnižší bod 138 m n. m.

Obyvateľstvo

Ohis má 306 obyvateľov (2009).
Graf vývoja obyvateľstva:
Zdroje: INSEE
Anton Gutvil

Životopis

Pôsobil ako učiteľ v Banskej Bystrici (1803-1818). Organista v tzv. farskom a kapitulskom kostole, v archívoch obidvoch kostolov sa nachádzjú jeho diela, ako aj opisy skladieb.
Felix Vašečka

Životopis

Narodil sa v obci Kátov v okrese Skalica v rodine roľníka. Študoval na gymnáziu v Skalici. Už v roku 1936 sa stal členom Komunistickej strany. V roku 1940 úspešne absolvoval štúdium práva na Právnickej fakulte Univerzity Komenského v Bratislave. V roku 1941 zložil rigoróznu skúšku a získal titul doktor práv (JUDr.). Už počas štúdia sa začal angažovať v študentských spolkoch ako Zväz slovenského študentstva alebo Spolok socialistických študentov.
Štúdium ukončil v období existencie vojnovej Slovenskej republiky. Zamestnal sa na Najvyššom úrade pre zásobovanie. Súčasne však pôsobil ako ilegálny komunistický pracovník. 8. apríla 1943 bol za svoju činnosť v prospech Komunistickej strany vzatý do vyšetrovacej väzby v Ilave a následne v Bratislave. Tu bol až do 14. decembra 1943. V októbri 1944 sa stal členom delegácie povstalcov, ktorá bola vyslaná do ZSSR. V období SNP pôsobil taktiež ako vedúci Úradu povereníctva SNR. Od februára 1945 do apríla 1945 pôsobil ako povereník pre sociálnu starostlivosť. Po vojne bol v období od roku 1945 do roku 1949 predsedom Fondu národnej obnovy v Bratislave. V roku 1951 sa stal na dva roky riaditeľom Slovenského úradu pre veci cirkevné.

V roku 1953 bol uväznený v rámci vnútorných konfliktov v rámci Komunistickej strany. Po prepustení z väzenia sa v roku 1954 stal pracovníkom Ústavu štátu a práva Slovenskej akadémie vied. Tu pôsobil až do roku 1968. Jeho politická kariéra sa obnovila po vpáde vojsk Varšavskej zmluvy do Česko-Slovenska. Najprv sa stal zástupcom povereníka Slovenskej národnej rady pre spravodlivosť. V období od 2. januára 1969 do 3. decembra 1970 pôsobil ako minister spravodlivosti Slovenskej socialistickej republiky.  Od roku 1969 pôsobil dva roky ako poslanec Snemovne národov Federálneho zhromaždenia. Po odchode z funkcie ministra sa stal v roku 1971 riaditeľom Ústavu ateizmu Slovenskej akadémie vied. Na tomto poste zotrval až do roku 1985, kedy odišiel do dôchodku. Venoval sa publicistickej činnosti. Viedol časopis Ateizmus, napísal taktiež niekoľko publikácii, ktoré sa venovali predovšetkým otázkam ateizmu a cirkvi. Zomrel 7. septembra 2001.
Sainte-Nathalène

Poloha

Obec má rozlohu 13,57 km². Najvyšší bod je položený 251 m n. m. a najnižší bod 108 m n. m.

Obyvateľstvo

Počet obyvateľov obce je 585 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Verrie

Poloha

Obec má rozlohu 43,11 km². Najvyšší bod je položený 213 m n. m. a najnižší bod 57 m n. m.

Obyvateľstvo

Počet obyvateľov obce je 3 706 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Oľga Pietruchová

Životopis

Po skončení STU pracovala 10 rokov v Nemecku ako chemická analytička, neskôr sa venovala marketingu a vlastnila realitnú kanceláriu.
V roku 1995 sa vrátila na Slovensko, založila firmu v oblasti predaja chemických a ekologických prístrojov. Postupne sa začala venovať ženským právam. Bola jednou z iniciátoriek Iniciatívy možnosť voľby, ktorá vznikla ako protireakcia na snahy KDH o zákaz interrupcií na Slovensku a následné podanie na Ústavný súd vo veci rozporu tzv. Interrupčného zákona s Ústavou SR. V roku 2001 sa stala predsedníčkou združenia Možnosť voľby. Od roku 2004 do 2011 bola výkonnou riaditeľkou Sploločnosti pre plánované rodičovstvo. Po založení Ženskej loby Slovenska bola zvolená za jej predsedníčku a za členku výboru European Women's Lobby.
Od roku 2011 pracuje ako riaditeľka odboru rodovej rovnosti a rovnosti príležitostí na Ministerstve práce, sociálnych vecí a rodiny SR. Je tajomníčkou Výboru pre rodovú rovnosť Rady vlády pre ľudské práva, národnostné menšiny a rodovú rovnosť.
Svoje názory publikuje v rôznych médiách, najmä na portáli www.jetotak.sk a na vlastnom blogu.
Saint-Julien (Côte-d’Or)

Poloha

Obec má rozlohu 16,43 km². Najvyšší bod je položený 273 m n. m. a najnižší bod 225 m n. m.

Obyvateľstvo

Počet obyvateľov obce je 1 458 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Criquetot-sur-Longueville

Poloha

Obec má rozlohu 7,22 km². Najvyšší bod je položený 137 m n. m. a najnižší bod 75 m n. m.

Obyvateľstvo

Počet obyvateľov obce je 194 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vitalij Georgijevič Aťušov

Klubový hokej

Od sezóny 2003/04 je hráčom klubu ruskej hokejovej superligy Metallurg Magnitogorsk.
Buxerolles (Vienne)

Poloha

Obec má rozlohu 9,1 km². Najvyšší bod je položený 124 m n. m. a najnižší bod 65 m n. m.

Obyvateľstvo

Počet obyvateľov obce je 10 080 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Temešvár

História

Prvá zmienka o oblasti dnešného Temešváru pod menami ako Dibiscos, Bisiskos, Tibiskos, Tibiskon, Timbisko pochádza z roku 1019 z písomností byzantského cisára Basilea II., aj keď nie všetci historici sa zhodujú s identifikáciou spomínaných názvov so súčasným Temešvárom. V dekréte uhorského kráľa Ondreja z roku 1212 sa taktiež spomína pevnosť Castrum Temesiensis a mesto samotné sa nachádza v dokumentoch z roku 1474.
V roku 1552 bol Temešvár dobytý Turkami, pod kontrolu monarchie sa dostal až v roku 1716. Po znovuobsadení Habsburgovcami nastáva rozmach mesta. V roku 1718 bol v Temešvári otvorený prvý pivovar v Banáte a Transylvánii a neskôr aj prvá továreň na spracovanie tabaku (taktiež aj prvá tabaková továreň v dnešnom Rumunsku). V rokoch 1728 až 1771 bol postavený kanál Bega, spájajúci mesto s Dunajom.
Mesto Temešvár bolo prvým v monarchii, ktoré malo verejné osvetlenie (z olejových lámp) a taktiež aj prvým v Európe s elektrickým verejným osvetlením. Po prvej svetovej vojne bolo krátko obsadené Srbmi, ktorí Temešvár opustili 26. júla 1919 a následne bol Trianonskou zmluvou prisúdený Rumunsku.

Etnické zloženie obyvateľstva

Rumuni – 85,52 %
Maďari – 7,64 %
Nemci – 2,25 %
Srbi – 1,98 %
Rómovia – 0,96 %
Bulhari – 0,38 %
Ukrajinci – 0,23 %
Slováci – 0,17 %
Židia – 0,11 %
a iní

Náboženské zloženie obyvateľstva

pravoslávni – 80,67 %
rímski katolíci – 10,15 %
pentekostalisti – 2,61 %
reformovaní – 1,95 %
baptisti – 1,48 %
grécki katolíci – 1,22 %
luteráni – 0,10 %
a iní.
Oust-Marest

Poloha

Obec má rozlohu 5,8 km². Najvyšší bod je položený 113 m n. m. a najnižší bod 7 m n. m.

Obyvateľstvo

Počet obyvateľov obce je 649 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Lee

Klubový hokej

Počas aktívnej kariéry odohral 6 sezón za Pittsburgh Penguins.
Brieštie

Polohopis

Obec leží v severnej časti pohoria Žiar v úzko zarezanom údolí Briešťanského potoka.   Nadmorská výška  v strede obce je 600 m n. m. a v chotári 536 – 912 m n. m.
Hornatý povrch chotára tvoria druhohorné horniny (vápence, slieňovce, dolomity).  Má rendziny a pararendziny. Rendziny sú dvojhorizontové A-C pôdy vyvinuté výlučne zo zvetralín pevných karbonátových hornín. Nesúvislé je zalesnený jedľobučinami, miestami smrečinami.

Dejiny

Obec nesie názov podľa staroslovenského pomenovania stromu brest - berest. Táto pôvodne poddanská obec sa prvýkrát spomína roku 1392 ako Beryssth (Brestovec). 
Obyvateľstvo sa zaoberalo poľnohospodárstvom a bolo väčšinou nemeckej národnosti. 
V roku 1954 bola k obci pripojená obec Hadviga.
Saint-Sauveur-en-Puisaye (obec)

Poloha

Obec má rozlohu 30,89 km². Najvyšší bod je položený 311 m n. m. a najnižší bod 212 m n. m.

Obyvateľstvo

Počet obyvateľov obce je 935 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Červená Skala (Šumiac)

Poloha

Leží v údolí Hrona, v nadmorskej výške 785 m n. m., na križovatke ciest I/66 Brezno – Pusté Pole a II/531, smerujúcou na Muráň a Tisovec. Osadou prechádza aj železničná trať z Brezna do Margecian.
V oblasti Červenej Skaly sa stretáva Muránska planina, Spišsko-gemerský kras a Nízke Tatry. Zachovalá príroda predurčuje okolie na obľúbenú turistickú destináciu.

Dejiny

Červená Skala sa v povestiach spomína už za čias tatárskeho plienenia a vlády kráľa Bela IV., tiež patrila k obľúbeným poľovníckym revírom kráľa Matiaša. Bola tu vybudovaná prvá vysoká pec – maša a spolu s ďalšími menšími osadami Horehronia tvorili tzv. Coburgovský pohorelský železiarský komplex, hámor na spracovanie železa v roku 1790. Ďalej sa rozširoval do začiatku 20. storočia. V tomto období tu fungovala ľudová škola. Sídlil tu aj poštový úrad už v roku 1820. Neskôr boli tieto inštitúcie presťahované do obce Šumiac. Červená Skala bola aj v minulosti miestom mnohých stretnutí, napríklad 2x ročne sa tu konal jarmok. Dnes je dopravnou a turistickou križovatkou.
Draillant

Poloha

Obec má rozlohu 10,41 km². Najvyšší bod je položený 1 513 m n. m. a najnižší bod 567 m n. m.

Obyvateľstvo

Počet obyvateľov obce je 683 (2009).
Nasledujúci graf zobrazuje vývoj počtu obyvateľov v obci.
Zdroje: INSEE